બિઝનેસ ઍડ્મિનિસ્ટ્રેશન અને ફાઇનાન્સમાં બેચલર ડિગ્રી આ પ્રોફેશનની શરૃઆતની યોગ્યતા છે. માસ્ટર કર્યા પછી સ્કોપ વધી જાય છે. આ ક્ષેત્રે એમબીએ, ચાર્ટર્ડ એકાઉન્ટન્સી, કોસ્ટ એન્ડ મૅનેજમૅન્ટ એકાઉન્ટન્સી, કંપની સેક્રેટરી, સીએફએ જેવી ડિગ્રીને પ્રાથમિકતા (પ્રાયોરિટી) આપવામાં આવે છે. માસ્ટર ઇન ઇન્ટરનેશનલ બિઝનેસ (એમઆઇબી) અને અન્ય પીજી ડિપ્લોમા કોર્સ પણ ઉપલબ્ધ છે. પોર્ટફોલિયો મૅનેજમૅન્ટ જેવા કોર્સ પણ વિદ્યાર્થીઓ કરે છે. આ ક્ષેત્રમાં મહત્ત્વના ગણાય તેવા કોર્સમાં એમબીએ ઇન ઇન્વેસ્ટમેન્ટ બેન્કિંગ, બીએ ઇન ફાઇનાન્સ એન્ડ ઇન્વેસ્ટમેન્ટ બેન્કિંગ, પીજી ડિપ્લોમા ઇન બેન્કિંગ એન્ડ ફાઇનાન્સ, પીજી ડિપ્લોમા ઇન ગ્લોબલ ઇન્વેસ્ટમેન્ટ, ડિપ્લોમા ઇન ઇન્વેસ્ટમેન્ટ બેન્કિંગ એન્ડ ઇક્વિટી રિસર્ચ અને યુજી પ્રોગ્રામ ઇન પોર્ટફોલિયો મૅનેજમૅન્ટ એન્ડ ઇન્વેસ્ટમેન્ટ બેન્કિંગનો સમાવેશ થાય છે.